Трышын

Трышын (, ) — былая вёска ў Брэсцкім раёне Брэсцкай вобласці. Уваходзіла ў склад Трышынскага сельсавета. З 1968 года ў складзе Брэста.

 Гісторыя 
міні|злева|Трышын. 1914
міні|злева|Царква на могілках, пач. XX ст.

Вядома з XVI стагоддзя. Першы пісьмовы ўспамін пра вёску датуецца 1596 годам. Уваходзіла ў склад уладанняў епіскапаў Уладзімірскай і берасцейскай уніяцкай епархія.

У пачатку XX стагоддзя вёска, 2 маёнткі і ўрочышча пад той жа назвай уваходзілі ў склад Косіцкай воласці Брэсцкага павета, 350 жыхароў.

У часы Польскай Рэспублікі — вёска і фальварак у гміне Косічы Брэсцкага павета Палескага ваяводства.

З 1939  года ў складзе БССР. У 1940—1968 гадах цэнтр Трышынскага сельсавета Брэсцкага раёна і калгаса «Маладая гвардыя». 7 лютага 1967 года да вёскі далучаны пасёлак цагельнага завода № 70Рашэнне выканкома Брэсцкага абласнога Савета дэпутатаў працоўных ад 7 лютага 1967 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1967, № 13 (1171).. У 1968 годзе ўвайшла ў склад Брэста. З 1978 года ў Маскоўскім раёне горада.

 Забудова 
Асноўная вуліца вёскі стала працягам Маскоўскай вуліцы Брэста. У 2012 на месцы вёскі Трышын пачалося будаўніцтва аднайменнага мікрараёна, абмежаванага вуліцамі Маскоўскай, Багданчука, Васняцова.

 Славутасці 
 Бескурганны могільнік (II—III стагоддзі н. э.). Застаўся ад плямёнаў вельбарскай культуры
 Трышынскія могілкі
 80-гадовы плюшч звычайны на Трышынскіх могілках — батанічны помнік прыроды мясцовага значэння.
 Абеліск у гонар расійскага военачальніка Аляксандра Суворава (1952), які быў тут падчас здушэння паўстання Касцюшкі.
 Санаторная школа інтэрнат па вуліцы Трышынскай, 20 — былая сядзіба ўкраінскага пісьменніка Аляксея Старажэнкі

 Літаратура 


 Спасылкі 

Катэгорыя:Былыя населеныя пункты Брэсцкага раёна
Катэгорыя:Населеныя пункты, якія ўвайшлі ў склад Брэста
Катэгорыя:Маскоўскі раён (Брэст)